text: Se video: Vildsvin er glimrende svømmere
  18 april 2018 kl. 15.17
  Ny video viser, at vildsvin ikke har problemer med at svømme. Dermed er der endnu engang kommet liv i debatten om vildsvinehegnet ved grænsen.
  
  Endnu et kapitel er blevet tilføjet sagen om det omdiskuterede vildsvinehegn, der efter planen skal sættes op ved den dansk-tyske grænse for at holde afrikansk svinepest ude af landet.
  I starten af april udtalte en jæger til Flensborg Avis, at hegnet ikke kommer til at hjælpe det store, da vildsvinene sagtens ville kunne svømme over Flensborg Fjord.
  Nu er der i den grad komme syn for sagn.
  For en ny video viser nemlig, at vildsvinene er ganske habile svømmere.
  Videoen er optaget i den nordtyske by Masholm af Andreas Mews. Se den øverst i artiklen. Masholm ligger, målt i luftlinie, 18 kilometer fra Kegnæs ved Sønderborg.
  
  
  